**Bolderāja II** vai **Bolderāja 2** ir dzelzceļa stacija Rīgā, Kurzemes rajonā, uz Spilves un Kleistu apkaimju robežas, līnijā Zasulauks—Bolderāja. Bolderāja II ir 2015. gadā uzbūvēta stacija, kura paredzēta kravas pievedceļa, kas ved uz ostas termināliem Krievu salā (līnija Bolderāja II—Krievu sala) apkalpošanai. Caur Bolderāju II regulāri kursē kravas vilcieni, bet pasažieru satiksme Bolderājas līnijā vēl nepastāv.

Stacijas būve
-------------

Moderna stacija ar 9 sliežu ceļiem kopā 8,5 km garumā (bez 2,8 km garā pievedceļa), no kuriem 8 pašlaik ir maz izmantoti, būvēta 2014.-2015. gadā sakarā ar Rīgas brīvostas paplašināšanu Daugavas kreisajā krastā. Izpēti un projektēšanu veica „Ceļuprojekts" 2013. gadā. Būvdarbus veica SIA „Skonto Būve" kopā ar A/S „BMGS". Tika plānots, ka pirmos divus gadus stacija būs mazaktīva, bet pēc tam caur to eksportēs 500 ogļu vagonus dienā un, iespējams, arī citas kravas. Projekta kopējās izmaksas bija aptuveni 41 miljons eiro, no kuriem aptuveni 30 miljoni eiro nāca no ES Kohēzijas fonda līdzfinansējuma, bet 11 miljoni eiro — no VAS "Latvijas dzelzceļš". Kopā darbi no projektēšanas sākuma līdz būves beigām aizņēma 33 mēnešus.

Būve notika purvainā vietā ar gruntsūdeņu līmeni tikai 0,5-1,5 m dziļumā un tika izmantots Latvijai jauns celtniecības paņēmiens — smilšu pāļi. To bija gandrīz 5400 ar garumu 10 līdz 22 m un kopgarumu virs 90 km.

Pievedceļš uz Krievu salu ir ar diviem gaisa pārvadiem 10 m augstumā, tā uzbērums sasniedz līdz 11 m augstumu un uzbūvēts jauns tilts pār Beķera grāvi.

Jaunbūvēto sliežu ceļu garums pašā stacijā bija 7,98 km, kopumā tajā tika uzbērts ~65.6 tūkst. m³ smilšu (un ~182.4 tūkst. m³ Krievu salas pievedceļā), stacijā tika uzbūvēti riboto dzelzsbetona siju tilti ar laiduma garumu 7,5 m 8 sliežu ceļiem pār Hapaka grāvi un tā paša tipa tilts stacijas iekšējam autoceļam paralēli sliedēm gar austrumu malu, kā arī daudzas infrastruktūras un meliorācijas būves.

Attēli
------

* Stacijas galvenā ēka skatā no DRStacijas galvenā ēka skatā no DR
* Skats no DRSkats no DR
* Viena no dzelzceļa ēkāmViena no dzelzceļa ēkām
* Sliežu ceļiSliežu ceļi
* Preču vilciens ceļā gar stacijuPreču vilciens ceļā gar staciju

Ārējās saites
-------------

* Bolderājas II fotogrāfijas (krieviski)
* Vikikrātuvē par šo tēmu ir pieejami multivides faili. Skatīt: ***Bolderāja II***.

Atsauces
--------

1. 1 2 3 4  «Stacija Bolderāja-2 ar savienojošo ceļu uz Krievu salas termināļiem - Ceļuprojekts» (latviešu). 2020-08-05. Skatīts: 2022-08-05.
2. 1 2  «Daugavas kreisajā krastā atklāj jaunu staciju "Bolderāja 2"». *Latvijas dzelzceļš* (latviešu). 2015-12-10. Skatīts: 2022-08-05.
3. ↑  Rekonstruēs dzelzceļa sliežu ceļus Krievu salā un būvēs jaunu preču staciju Bolderājā
4. ↑  Signalizācijas, telekomunikācijas un elektroapgādes sistēmu modernizācija iecirknī Bolderāja 1 — Zasulauks
5. ↑  «» Skonto Būve. Stacijas "Bolderāja 2″ ar savienojošo ceļu uz Krievu salas termināļiem būvniecība». *www.skontobuve.lv*. Skatīts: 2022-08-05.
6. ↑  «Atklāj dzelzceļa staciju "Bolderāja 2" ar savienojošo ceļu uz Krievu salas termināļiem». *abc.lv* (latviešu). 2015-12-10. Skatīts: 2022-08-05.
7. 1 2 3  «Stacijas "Bolderāja 2" būvniecība ar savienojošo sliežu ceļu izbūvi uz Krievu salas termināļiem». *www.bmgs.lv*. Skatīts: 2022-08-05.
8. ↑  «Daugavas kreisajā krastā atklāj jaunu staciju Bolderāja 2». *Dienas Bizness* (latviešu). Skatīts: 2022-08-05.